**Nr. 7889/09.05.2022**

**Comunicat de presă**

La nivelul Inspectoratului Teritorial de Muncă Mureș, în cursul lunii aprilie 2022, au fost efectuate 47 de acțiuni de control în domeniul **relațiilor de muncă**.

Aspectele vizate de către inspectorii de muncă au fost respectarea legislației muncii în vigoare, respectiv identificarea muncii nedeclarate, a muncii subdeclarate și fără forme legale, respectarea repausului săptămânal, respectarea prevederilor legale privind munca de noapte, transmiterea registrului cu toate elementele din contractul individual de muncă în format electronic, în termenul legal. Cu ocazia acestor verificări au fost identificate 3 persoane care prestau activitate fără a avea încheiat contract individual de muncă, anterior începerii activității și 6 persoane care prestau munca nedeclarată. S-au aplicat sancțiuni contravenționale pentru 32 agenți economici, din care 5 agenți economici au fost sancționați pentru muncă nedeclarată. Cu ocazia acestor verificări inspectorii de muncă au aplicat 50 de sancţiuni contravenţionale, din care 22 avertismente şi 28 amenzi în cuantum de 223.500 lei și s-au dispus 136 de măsuri obligatorii, pentru deficienţele constatate.

La nivelul Inspectoratului Teritorial de Muncă Mureș, în cursul lunii aprilie 2022, au fost efectuate un număr de 38 acțiuni de control în domeniul **securității și sănătății în muncă.**

Aspectele vizate de către inspectorii de muncă au fost respectarea legislației securității și sănătății în muncă. Cu ocazia acestor verificări inspectorii de muncă din cadrul Compartimentului Control Securitate şi Sănătate în Muncă au aplicat 22 sancţiuni contravenționale, dintre care 11 amenzi în valoare de 83.000 lei și 11 avertismente.

Principalele deficienţe constatate au fost: lipsă instruire, lipsă examen medical, lipsă semnalizare, lipsă ERAIP, necomunicare în termen raport semestrial.

În cursul lunii aprilie au fost comunicate 21 evenimente în care au fost implicați lucrători, dintre care 3 evenimente s-au soldat cu deces.

Inspector șef

Eva Man

Inspectoratul Teritorial de Muncă Mureș

Adela DURAC